Retabel vu Rouspert

De Retabel vu Rouspert ass e stengene Retabel am romanesche Stil aus dem 12. Joerhonnert.

En ass aus gro-gréngem Muschelkallek a kënnt aus der Kapell vun engem Bauerenhaff bei Rouspert. Dësen Haff huet der Benediktinerabtei vun Oeren bei Tréier gehéiert.

Ze gesi sinn, ënner enger Arkad, fënnef Figuren a Relief: An der Mëtt, d'Muttergottes mam Jesuskand um Schouss, riets vun hir den hellege Péitrus, lénks vun hir den hellege Paulus, a baussen um Bord jee ee Bëschof, dorënner warscheinlech den hellege Willibrord, de Grënner vun der Abtei Iechternach. Faarfreschter deiten drop hin, datt d'Figuren an der Zäit faarweg bemoolt waren." Retable avec la Vierge et des saints" in: MuseoMag, oct.-déc. 2015, S.19.

Dem Christian Beutler no kéint de Retabel souguer aus dem 8. Joerhonnert sinnChristian Beutler, Die Entstehung des Altaraufsatzes: Studien zum Grab Willibrords in Echternach. München, Prestel Verlag, 1978, 107 S., wat awer vun aneren, wéi dem Jean-Pierre Caillet, a Fro gestallt gëtt.Jean-Pierre Caillet: "Compte rendu Christian Beutler, Die Entstehung des Altaraufsatzes: Studien zum Grab Willibrords in Echternach." In: Bulletin Monumental, Année 1982, Volume 140, Numéro 3 pp. 269-270.

De Retabel ass am Nationalmusée um Fëschmaart ze gesinn.

Kategorie:Retabelen
Kategorie:Romanesch Konscht zu Lëtzebuerg
Kategorie:Gemeng Rouspert-Mompech
Kategorie:Nationalmusée um Fëschmaart